- j) Ongizatea, Gazteria eta Erronka Demografikoa.
- k) Mugikortasun Jasangarria.
- l) Zientzia, Unibertsitateak eta Berrikuntza.
- m) Turismoa, Merkataritza eta Kontsumoa.
- n) Elikadura, Landa Garapena, Nekazaritza eta Arrantza.
- o) Justizia eta Giza Eskubideak.

Dekretu horren 15. artikuluak - Euskal Autonomia Erkidegoaren Administrazioko sailak sortu, ezabatu eta aldatzen dituen eta horien egitekoak eta jardun-arloak finkatzen dituena aldatzeko Lehendakariaren uztailaren 30eko 36/2024 Dekretuaren bidez aldatu ostean - ezartzen du Ongizate, Gazteria eta Erronka Demografikoaren Sailari egiteko eta jardun-arlo hauek dagozkiola:

- a) Gazteak eta emantzipazioa.
- b) Erronka demografikoa.
- c) Familia babestea eta lan-bizitza eta familia bateragarri egitea.
- d) Komunitate-garapena. Gizarte-ongizatea eta gizarte-zerbitzuak.
- e) Familia-bitartekaritza.
- f) Haurrak eta nerabeak. Adingabeen babesa.
- g) Zahartze- eta zaintza-politika.
- h) Askatasun afektibo-sexuala errazteko baldintzak sustatzea. Sexu-aniztasuna.
- i) Migrazioa eta asiloa. Kultura-aniztasuna.

i bis) Jaurlaritzaren politika proposatu eta gauzatzea erlijio-askatasunerako eskubidea baliatzeari dagokionez, bai eta erlijio-aniztasuna kudeatzea ere.

- j) Boluntariotza.
- k) Hirugarren Sektore Soziala.
- l) Sailari atxikita dauden edo haren mendeko diren sektore publikoko entitateak zuzentzea, legeek eta erregelamenduek ezartzen dutenaren arabera.
- m) Legeek eta erregelamenduek ematen dizkioten gainerako ahalmenak.

Bestetik, zortzigarren eta hamahirugarren xedapen gehigarriek aurreikusten dute Ongizate, Gazteria eta Erronka Demografikoaren Saila osatuko dutela iraungitako Berdintasun, Justizia eta Gizarte Politiketako Saileko Gizarte Politiketako Sailburuordetzako organo eta unitateek eta Lehendakaritzaren aurreko egituran sartuta zegoen Gazteria Zuzendaritzak; eta, gainera, zerbitzu-zuzendaritza bat sortuko dela Ongizate, Gazteria eta Erronka Demografikoaren Sailerako. Eta iraungitako Berdintasun, Justizia eta Gizarte Politiketako Saileko Zerbitzu Zuzendaritzaren unitateak, baliabide materialak eta giza baliabideak, zer funtzio betetzen duten edo zeini atxikita egon daitezkeen ikusita, sail hauetako zerbitzu-zuzendaritzei atxikiko zaizkie: Ongizate, Gazteria eta Erronka Demografikoaren Saila eta Justizia eta Giza Eskubideen Saila - dekretu honen 15. eta 20. artikuluetan aipatuak - .

Era berean, azken xedapenetako lehenengoak ezartzen du sailburuek, Jaurlaritzari buruzko Legearen 26.2 artikuluan xedatutakoarekin bat etorriz, 2024ko urriaren 31 baino lehen, euren sailei dagozkien erregelamendu organikoen proiektuak aurkeztuko dizkiotela lehendakariari, onarpena eman diezaien. Proiektu horiek gobernu-programan sailei izendatutako jardun-arlo bakoitzerako aurreikusitako helburuetara eta printzipio gidarietara egokitu beharko dira. Erregelamendu horiek antolamendu-irizpide hauek bete behar dituzte: austeritatea, egiturak lautzea, eduki zabaleko arlo funtzionalak elkartzea, egiturazkoak ez diren staff arlo funtzionalak identifikatzea eta informazioaren teknologiak ahalik eta gehien aprobetxatzea.

Horretarako lege-esparrua osatzen dute, alde batetik, Autonomia Estatutuaren 10.2 artikuluan ezarritakoak, Euskal Autonomia Erkidegoari ematen baitio administrazio autonomikoa osatzen duten organo,